	Школа
	Медицинска школа Бањалука

	Наставни предмет
	Српски језик и књижевност

	Разред
	други

	Датум реализације
	април 2027. године

	Наставник
	мр Сања Ђурић, проф.


	Наставна тема
	Хуманизам и ренесанса

	Наставна јединица
	Ђ. Бокачо „Декамерон“(планирано2 часа)

	Тип часа
	обрада

	Циљ часа
	Усвајање нових појмова и знања и понављање већ постојећих.

	Образовни задаци
	· Усвајање и продубљивање знања ученика о различитим епохама.
·  Усвајање знања ученика о примјени знања о дјелима и прочитаној грађи.

	Функционални задаци
	· Оспособљавање ученика за тумачењем одређених  области изврше рекапитулацију градива.
· Оспособљавање ученика да запажају појединости, повезују их и да се на тај начин интерпретирају одређене релације у књижевним правцима.
· Јачање навике ученика да повезују различита знања и да их синтетизују.

	Васпитни задаци
	· Развијање традиционалистичког духа и подстицање ученика на међусобну сарадњу.
· Подстицање ученика на размјену знања и идеја.
· Развијање свијести ученика о потреби континуираног рада на усвајању нових знања.
· Подстицање ученика да читањем добрих дјела и добрих писаца продубљују свој рјечник и утичу на писменост.

	Кључни појмови
	Збирка, 100 новела, декамерон-десет дана

	Облици рада
	Фронтални, групни

	Наставне методе
	Монолошка, дијалошка, рад на тексту

	Наставна средства
	Табла, креда, пројектор

	Корелација
	Историја

	Литература и додатни материјал за наставнике
	· Читанка за други разред средњих стручних школа;

· Текстови из Читанке
· ппт презентација „Хуманизам и ренесанса“

	Литература и додатни материјал за ученике
	сајт за српски језик - www.srpskijez.net

	Напомене

	Поред уџбеника и основних текстова, настојим да прикажем ученицима ппт презентацију, да им кроз илустрацију одређених битних сегмената из сваког књижевног периода, документујем и објасним све што би требало да виде, изражајно дочарам текст.



ТОК ЧАСА 
	Уводни дио часа
(5 минута)
	  Разговор о прочитаним дјелима, о дјелима који су имали тематику о некој врсти пошасти. Како људи у невољи могу да превазиђу одређени проблем? 

	Главни дио часа
(35 минута)

1.корак:Биографски подаци; 

Ђовани Бокачо, италијански књижевник, хуманиста. Један је од најзначајнијих писаца хуманизма, рођен је 1313. године, највјероватније у Черталду, као ванбрачно дијете имућног трговца Бокачина ди Келина. Младост је провео у Напуљу, гдје се школовао и започео свој књижевни развој. Када се појавила црна куга 1348. године, Бокачо се налазио у Фиренци. Од куге су умрли његов отац и маћеха, и тада је Бокачо остао на челу родитељског дома. Након 1348. године, књижевна слава и друштвени положај почели су да му доносе различита признања од фирентинске Комуне. Писац се током сљедеће деценије бавио разним званичним, дипломатским пословима. Веома велики утицај на Бокачов духовни развој и књижевни рад имао је Петрарка, са којим се Бокачо упознао 1350. године у Фиренци, и са којим је остао пријатељ до краја живота. Пропаст завјере у децембру 1360. године, у коју су биле умијешане личности веома блиске Бокачу измијенила је политичке односе унутар фирентинске Комуне. У том периоду Бокачо је удаљен од јавних обавеза. Дух Напуља, као и живот, који је тамо водио сасвим је одговарао Бокачовим људским, интелектуалним и стваралачким тежњама. Кретао се у круговима учених људи и отменог свијета. Било му је омогућено да користи велику краљевску библиотеку, у којој је задовољавао своја широка интересовања у вези са књижевношћу, астрологијом, митологијом и другим подручјима. У таквој друштвеној и културној средини, којој је обиљежје давала хедонистичка и аристократска литература, Бокачо је започео интензивну књижевну активност, како на латинском, тако и на народном језику. Ипак, усредсредио се на дјела на народном језику намијењена дворској средини у којима је обрадио низ мотива у вези са сопственом личношћу.

2. корак: инспирација за писање;Бокачо, попут Петрарке и Дантеа доживљава као најзначајнији догађај у формирању себе као књижевника сусрет са женом, која ће остати његова једина права и никад заборављена љубав. И данас је нејасно да ли је ова велика Бокачова љубав само плод маште и литерарне конвенције или реалан доживљај пресудан у развоју писца. Бокачова Фијамета је, како он сам тврди, била незаконита ћерка Роберта Анжујског.

Ако се изоставе разне Риме, прво дјело, које је Бокачо саставио био је краћи спјев, Дијанин лов, мала поема од осамнаест пјевања у терцинама.

Дјело европске славе из напуљског периода јесте роман у прози, у пет књига, Филоколо. Бокачо је у овом дјелу проширио, у књижевности већ познату тему о доживљајима двоје младих љубавника, Флорија и Бјанћифиоре.

Херојски, дворски и витешки поглед има основну улогу у Тесеиди, поеми у октавама у дванаест књига, посвећених Фијамети.
Књижевна дјела:
Дијанин лов (1334)

Филострато (1335)

Филоколо (око 1336)

Тесеида (између 1339. и 1340. године)

Аметова прича о нимфама (између 1341. и 1342. године)

Љубавна визија (1342)

Елегија госпође Фијамете (између 1343. и 1344. године)

Фијезоланска прича о нимфама (између 1344. и 1346. године)

Декамерон (између 1348. и 1351. године)[5]

Корбачо (нема података кад је дело настало)

Риме
3. корак: структура Декамерона
Седам девојака и три младића срећу се у Цркви Свете Марије Новеле, стварају договор у коме ће прича постати спасоносна сила која побјеђује смрт. Постоје мишљења да су седам девојака Бокачове љубавнице – од Пампинеје, коју је прву волио, до Елизе, коју је волио када је писао дјело. Међутим, Пампинеја је бујна, Фијамета је распјевана, Емилија је ласкавица, Лаурета Петраркина Лаура, Неифила поново заљубљена, и Елиза Вергилијева Дидона. Тако тврди де Санктис. Дјевојака има колико и дана у недјељи, планета на небу, теолошких врлина (слободних вештина).

Број три, колико има младића, симболизује мушко начело и свето тројство. Панфило сав љубав препоставља се да представља невјерног Бокача, Филострато побијеђен љубављу, представља Бокача одгурнутог. Дионео, на крају је један од пишчевих потписа, те је овај приповједач развратних прича на крају дана, вјероватно сам аутор.

Приповиједање новела само је дио њихове активности, и они од тога праве ритуал – церемонију крунисања, задавање теме и правила приповиједања. Магловит оквир говори о још неким њиховим сталним активностима као што су шетње. Порука Декамерона је, можда, будимо великодушни да би тако овјековечили своје кратке животе.

Приповиједање је подијељено на четири теме. Прва слободна (1 дан), друга о фортуни (2 дана), о амору (четири дана) и о великодушности (1 дан). Бокачо није желио да стил оквира пуно одудара од стила новела па је увео и прелазе.
4. корак: рад у групама; ученици добијају различите теме о којима је Бокачо писао у својим новелама, а њихов задатак је да објасне те мотиве кроз различите приче. На тај начин ученици ће сарадњом доћи до анализе дјела, које крије интересантна тумачења различитих животних принципа.


	Завршни дио часа
(5 минута)
	 Издвајањем најзанимљивијих новела из дјела „Декамерон“ заокружити анализу дјела.(Федериго и Мона Ђована)


ИЗГЛЕД ТАБЛЕ
	
                     „ДЕКАМЕРОН“
                                                              Ђ.Бокачо
      - дјевојке и младићи
· симболи и симболика
· новеле

